CELEX: 
Language: hr
Date: 2018-04-27 00:00:00
Title: DELEGIRANA UREDBA KOMISIJE (EU) …/... o izmjeni i ispravku Delegirane uredbe (EU) 2017/655 o dopuni Uredbe (EU) 2016/1628 Europskog parlamenta i Vijeća u pogledu praćenja emisija plinovitih onečišćujućih tvari motora s unutarnjim izgaranjem u uporabi ugrađenih u necestovne pokretne strojeve

OBRAZLOŽENJE
            
            
               1.KONTEKST DELEGIRANOG AKTA
            
            
               Izraz necestovni pokretni strojevi (NRMM) obuhvaća širok spektar različitih strojeva, uključujući male ručne strojeve (kosilice, motorne pile...), građevinske strojeve (jaružala, utovarivači, buldožeri...) i poljoprivredne strojeve (kombajni, kultivatori...), ali i motorne vagone, lokomotive i plovila na unutarnjim plovnim putovima.
            
            
               Zahtjevi za homologaciju koji se primjenjuju na motore ugrađene u NRMM-ove utvrđeni su u Direktivi 97/68/EZ Europskog parlamenta i Vijeća
                  1
               , koja je stavljena izvan snage Uredbom (EU) 2016/1628 Europskog parlamenta i Vijeća
                  2
               , te dvama delegiranim aktima Komisije i jednim provedbenim aktom Komisije koji se primjenjuju od 1. siječnja 2017. odnosno 3. svibnja 2017. 
            
            
               Europska komisija želi dodatno poboljšati zahtjeve koji se odnose na praćenje u uporabi emisija plinovitih onečišćujućih tvari iz motora s unutarnjim izgaranjem ugrađenih u necestovne pokretne strojeve tako što će izmijeniti Delegiranu uredbu Komisije (EU) 2017/655
                  3
                u skladu s iskustvima koja su države članice i industrija stekle iz prvih homologacija motora.
            
            
               2.SAVJETOVANJA PRIJE DONOŠENJA AKTA
            
            
               Tijekom pripreme ovog akta Komisija je provela odgovarajuća savjetovanja sa stručnjacima odgovarajućih dionika iz industrije, socijalnih partnera i država članica.
            
            
               Ovaj je akt od 1. veljače 2018. do 1. ožujka 2018. bio predmet javnog savjetovanja na portalu Bolja regulativa: nisu primljene nikakve primjedbe.
            
            
               3.PRAVNI ELEMENTI DELEGIRANOG AKTA
            
            
               Pravna osnova ovog delegiranog akta je Uredba (EU) 2016/1628 Europskog parlamenta i Vijeća od 14. rujna 2016. o zahtjevima koji se odnose na ograničenja emisija plinovitih i krutih onečišćujućih tvari i homologaciju tipa za motore s unutarnjim izgaranjem za necestovne pokretne strojeve, o izmjeni uredbi (EU) br. 1024/2012 i (EU) br. 167/2013 te o izmjeni i stavljanju izvan snage Direktive 97/68/EZ.
            
            
               DELEGIRANA UREDBA KOMISIJE (EU) …/...
            
            
               оd 27.4.2018.
            
            
               o izmjeni i ispravku Delegirane uredbe (EU) 2017/655 o dopuni Uredbe (EU) 2016/1628 Europskog parlamenta i Vijeća u pogledu praćenja emisija plinovitih onečišćujućih tvari motora s unutarnjim izgaranjem u uporabi ugrađenih u necestovne pokretne strojeve
            
            
               (Tekst značajan za EGP)
            
            
               EUROPSKA KOMISIJA,
            
            
               uzimajući u obzir Ugovor o funkcioniranju Europske unije,
            
            
               uzimajući u obzir Uredbu (EU) 2016/1628 Europskog parlamenta i Vijeća od 14. rujna 2016. o zahtjevima koji se odnose na ograničenja emisija plinovitih i krutih onečišćujućih tvari i homologaciju tipa za motore s unutarnjim izgaranjem za necestovne pokretne strojeve, o izmjeni uredbi (EU) br. 1024/2012 i (EU) br. 167/2013 te o izmjeni i stavljanju izvan snage Direktive 97/68/EZ
                  4
               , a posebno njezin članak 19. stavak 2.,
            
            
               budući da:
            
            
               (1)Delegiranom uredbom Komisije (EU) 2017/655
                  5
                među ostalim su utvrđeni postupke za praćenje u uporabi emisija plinovitih onečišćujućih tvari motora s unutarnjim izgaranjem ugrađenih u necestovne pokretne strojeve.
            
         
         
            
               (2)Na temelju tablice III-1 u Prilogu III. Uredbi (EU) 2016/1628 obvezni datumi primjene za EU homologaciju tipa i stavljanje na tržište motora potkategorije NRE-v-5 su godinu dana nakon obveznih datuma za motore potkategorije NRE-v-6.
            
            
               (3)Stoga bi se, kako bi se proizvođačima motora potkategorije NRE-v-5 nižih raspona snage olakšalo poštovanje tih rokova za dostavljanje ispitnih rezultata homologacijskim tijelima, kako je utvrđeno u Delegiranoj uredbi (EU) 2017/655, trebalo za tu potkategoriju motora smanjiti zahtijevani broj u uporabi akumuliranih sati rada motora s unutarnjim izgaranjem ugrađenih u necestovne pokretne strojeve i ispitanih u okviru praćenja emisija plinovitih onečišćujućih tvari. 
            
            
               (4)Radi veće jasnoće trebalo bi u Dodatku 5. Prilogu Delegiranoj uredbi (EU) 2017/655 navesti da su referentni rad i referentna masa CO2 koje je proizvođač upotrijebio u postupcima za izračun emisija plinovitih onečišćujućih tvari za tip motora ili za bilo koji tip motora u istoj porodici motora referentni rad i referentna masa CO2 navedeni u dopuni certifikata o EU homologaciji tipa motora ili porodice motora u skladu s predloškom iz Priloga IV. Provedbenoj uredbi Komisije (EU) 2017/656
                  6
               .
            
            
               (5)Kako bi se spriječile pogreške u zaokruživanju u izračunima emisija plinovitih onečišćujućih tvari, trebalo bi pojasniti da su primjenjive granične vrijednosti emisija ispušnih plinova utvrđene u članku 18. stavku 2. Uredbe (EU) 2016/1628.
            
            
               (6)Kako bi se osigurala unutarnja dosljednost Delegirane uredbe (EU) 2017/655 i kako bi se ta Uredba uskladila s Delegiranom uredbom Komisije (EU) 2017/654
                  7
               , trebalo bi revidirati određene mjerne jedinice.
            
            
               (7)Nakon objave Delegirane uredbe (EU) 2017/655 utvrđene su pogreške različitih vrsta, uključujući netočno dodjeljivanje odgovornosti i pogreške u nekim jednadžbama, koje bi trebalo ispraviti.
            
            
               (8)Delegiranu uredbu (EU) 2017/655 trebalo bi stoga na odgovarajući način izmijeniti i ispraviti,
            
            
               DONIJELA JE OVU UREDBU:
            
            
               Članak 1.
            
            
               Izmjene Delegirane uredbe (EU) 2017/655
            
            
               (1)Umeće se članak 3.a:
            
            
               „Članak 3.a
            
            
               Prijelazne odredbe
            
            
               1.Ne dovodeći u pitanje primjenu odredaba ove Uredbe, kako je izmijenjena Delegiranom uredbom Komisije (EU) 2018/[OJ Please insert the number of this Regulation], do 31. prosinca 2018. homologacijska tijela nastavljaju dodjeljivati homologacije tipovima motora i porodicama motora u skladu s ovom Uredbom u verziji koja se primjenjuje [OJ Please insert the date immediately preceding the date of entry into force of this Regulation].
            
            
               2.Ne dovodeći u pitanje primjenu odredaba ove Uredbe, kako je izmijenjena Delegiranom uredbom Komisije (EU) 2018/[OJ Please insert the number of this Regulation], do 30. lipnja 2019. države članice dopuštaju stavljanje na tržište motora koji se temelje na tipu motora homologiranom u skladu s ovom Uredbom u verziji koja se primjenjuje [OJ Please insert the date immediately preceding the date of entry into force of this Regulation].”;
            
            
               (2)Prilog Delegiranoj uredbi (EU) 2017/655 mijenja se u skladu s Prilogom I. ovoj Uredbi.
            
            
               Članak 2.
            
            
               Ispravci Delegirane uredbe (EU) 2017/655
            
            
               Prilog Delegiranoj uredbi (EU) 2017/655 ispravlja se u skladu s Prilogom II. ovoj Uredbi.
            
            
               Članak 3.
            
         
         
            
               Ova Uredba stupa na snagu dvadesetog dana od dana objave u Službenom listu Europske unije.
            
            
               Ova je Uredba u cijelosti obvezujuća i izravno se primjenjuje u svim državama članicama.
            
            
               Sastavljeno u Bruxellesu 27.4.2018.
            
            
               
                     Za Komisiju
               
               
                     Predsjednik
                     Jean-Claude JUNCKER
               
            
         
         
            
                  
                     (1)
                  
                        Direktiva 97/68/EZ Europskog parlamenta i Vijeća od 16. prosinca 1997. o usklađivanju zakonodavstava država članica u odnosu na mjere protiv emisije plinovitih i krutih onečišćujućih tvari iz motora s unutarnjim izgaranjem koji se ugrađuju u izvancestovne pokretne strojeve (SL L 59, 27.2.1998., str. 1.).
               
               
                  
                     (2)
                  
                        Uredba (EU) 2016/1628 Europskog parlamenta i Vijeća od 14. rujna 2016. o zahtjevima koji se odnose na ograničenja emisija plinovitih i krutih onečišćujućih tvari i homologaciju tipa za motore s unutarnjim izgaranjem za necestovne pokretne strojeve, o izmjeni uredbi (EU) br. 1024/2012 i (EU) br. 167/2013 te o izmjeni i stavljanju izvan snage Direktive 97/68/EZ (SL L 252, 16.9.2016., str. 53.).
               
               
                  
                     (3)
                  
                        Delegirana uredba Komisije (EU) 2017/655 оd 19. prosinca 2016. o dopuni Uredbe (EU) 2016/1628 Europskog parlamenta i Vijeća u pogledu praćenja emisija plinovitih onečišćujućih tvari motora s unutarnjim izgaranjem u uporabi ugrađenih u necestovne pokretne strojeve (SL L 102, 13.4.2017., str. 334).
               
               
                  
                     (4)
                  
                        SL L 252, 16.9.2016., str. 53. 
               
               
                  
                     (5)
                  
                        Delegirana uredba Komisije (EU) 2017/655 оd 19. prosinca 2016. o dopuni Uredbe (EU) 2016/1628 Europskog parlamenta i Vijeća u pogledu praćenja emisija plinovitih onečišćujućih tvari motora s unutarnjim izgaranjem u uporabi ugrađenih u necestovne pokretne strojeve (SL L 102, 13.4.2017., str. 334.).
               
               
                  
                     (6)
                  
                        Provedbena uredba Komisije (EU) 2017/656 оd 19. prosinca 2016. o utvrđivanju administrativnih zahtjeva koji se odnose na granične vrijednosti emisija i homologaciju tipa za motore s unutarnjim izgaranjem za necestovne pokretne strojeve u skladu s Uredbom (EU) 2016/1628 Europskog parlamenta i Vijeća (SL L 102, 13.4.2017., str. 364.).
               
               
                  
                     (7)
                  
                        Delegirana uredba Komisije (EU) 2017/654 od 19. prosinca 2016. o dopuni Uredbe (EU) 2016/1628 Europskog parlamenta i Vijeća o zahtjevima koji se odnose na ograničenja emisija plinovitih i krutih onečišćujućih tvari i homologaciju tipa za motore s unutarnjim izgaranjem za necestovne pokretne strojeve (SL L 102, 13.4.2017., str. 1.).
               
            
      
    ---documentbreak--- 
      
         
         
            
               PRILOG I.
            
            
               Prilog Delegiranoj uredbi (EU) 2017/655 mijenja se kako slijedi:
            
            
               (1)točke 2.6.1.1. i 2.6.1.2. zamjenjuju se sljedećim:
            
            
               „2.6.1.1. Ispitivanje devet motora čiji je broj akumuliranih sati rada manji od a % EDP-a, u skladu s tablicom 1. Ispitni se rezultati moraju dostaviti homologacijskom tijelu najkasnije do 31. prosinca 2022. 
            
            
               2.6.1.2. Ispitivanje devet motora čiji je broj akumuliranih sati rada manji od b % EDP-a, u skladu s tablicom 1. Ispitna se izvješća moraju dostaviti homologacijskom tijelu najkasnije do 31. prosinca 2024.”;
            
            
               (2)u točki 2.6.1.3. dodaje se tablica 1.:
            
            
               „Tablica 1.
            
            
               % EDP-a
            
            
                     
                        referentna snaga odabranog motora (kW)
                     
                  
                  
                     
                        a
                     
                  
                  
                     
                        b
                     
                  
               
                     
                        56 ≤ P < 130
                     
                  
                  
                     
                        20
                     
                  
                  
                     
                        55
                     
                  
               
                     
                        130 ≤ P ≤ 560
                     
                  
                  
                     
                        30
                     
                  
                  
                     
                        70”;
                     
                  
               
               (3)točka 2.6.2.1. zamjenjuje se sljedećim:
            
            
               „2.6.2.1.Ispitni rezultati za prvih devet motora moraju se dostaviti u roku od 12 mjeseci od ugradnje prvog motora u necestovni pokretni stroj i najkasnije 18 mjeseci od početka proizvodnje homologiranog tipa motora ili homologirane porodice motora. ”;
            
            
               (4)točka 3.1.1. zamjenjuje se sljedećim:
            
            
               „3.1.1. Rukovatelj necestovnim pokretnim strojem koji provodi ispitivanje praćenjem u uporabi ne mora biti uobičajeni profesionalni rukovatelj ako proizvođač dokaže homologacijskom tijelu da je imenovani rukovatelj dovoljno osposobljen i vješt za upravljanje necestovnim pokretnim strojem.”;
            
            
               (5)u točki 4.1. Dodatka 3. tablica se zamjenjuje sljedećim:
            
            
               „Tablica 
            
            
               Dopuštena odstupanja
            
            
                     
                        Nagib regresijskog pravca, m
                     
                  
                  
                     
                        0,9 do 1,1 – preporučeno
                     
                  
               
                     
                        Koeficijent determinacije r2
                     
                  
                  
                     
                        najmanje 0,90 – obvezno”;
                     
                  
               
               (6)Dodatak 5. mijenja se kako slijedi:
            
            
               (a)ispred slike 1. umeće se točka 2.1.5.:
            
         
         
            
               „2.1.5.Referentni rad i referentna masa CO2 za tip motora ili za sve tipove motora u istoj porodici motora utvrđeni su u točkama 11.3.1. i 11.3.2. dopune certifikata o EU homologaciji tipa motora ili porodice motora, kako su utvrđeni u Prilogu IV. Provedbenoj uredbi (EU) 2017/656*.
            
            
               ________________________
            
            
               *Provedbena uredba Komisije (EU) 2017/656 оd 19. prosinca 2016. o utvrđivanju administrativnih zahtjeva koji se odnose na granične vrijednosti emisija i homologaciju tipa za motore s unutarnjim izgaranjem za necestovne pokretne strojeve u skladu s Uredbom (EU) 2016/1628 Europskog parlamenta i Vijeća (SL L 102, 13.4.2017., str. 364.).”;
            
            
               (b)točka 3. zamjenjuje se sljedećim:
            
            
               „3. Zaokruživanje izračuna emisija plinovitih onečišćujućih tvari
            
            
               Konačni se ispitni rezultati moraju, u skladu s normom ASTM E 29-06b (Standardni postupak za upotrebu značajnih znamenaka u ispitnim podacima radi utvrđivanja sukladnosti sa specifikacijama), zaokružiti u jednom koraku na broj mjesta desno od decimalnog zareza utvrđen u članku 18. stavku 2. Uredbe (EU) 2016/1628 uvećan za jednu dodatnu značajnu znamenku.”.
            
            
               
            
               PRILOG II.
            
            
            
               Prilog Delegiranoj uredbi (EU) 2017/655 ispravlja se kako slijedi:
            
            
               (1)točka 5.1. zamjenjuje se sljedećim:
            
            
               „5.1. ECU mora mjernim instrumentima ili uređaju za bilježenje podataka prijenosnog sustava za mjerenje emisija (PEMS) slati informacije iz podatkovnog toka u skladu sa zahtjevima navedenima u Dodatku 7.”;
            
            
               (2)točke od 6.1. do 6.4. zamjenjuju se sljedećim:
            
            
               „6.1.Ispitivanja praćenjem u uporabi moraju se provoditi PEMS-om u skladu s Dodatkom 1. 
            
            
               6.2. Proizvođači moraju slijediti ispitni postupak utvrđen u Dodatku 2. kako bi PEMS-om pratili u uporabi motore ugrađene u necestovne pokretne strojeve. 
            
            
               6.3. Proizvođači moraju slijediti postupke utvrđene u Dodatku 3. radi predobrade podataka koji su dobiveni PEMS-om praćenjem u uporabi motora ugrađenih u necestovne pokretne strojeve u uporabi. 
            
            
               6.4. Proizvođači moraju slijediti postupke utvrđene u Dodatku 4. radi utvrđivanja valjanih događaja tijekom praćenja PEMS-om u uporabi motora ugrađenih u necestovne pokretne strojeve.”; 
            
            
               (3)točka 8. zamjenjuje se sljedećim:
            
            
               „8. Izračuni 
            
            
               Proizvođači moraju slijediti postupke utvrđene u Dodatku 5. radi izračuna emisija plinovitih onečišćujućih tvari za praćenje u uporabi PEMS-om motora ugrađenih u necestovne pokretne strojeve.”; 
            
         
         
            
               (4)u točki 10.1. prva se rečenica zamjenjuje sljedećim:
            
            
               „Proizvođači moraju sastaviti nacrt ispitnog izvješća o praćenju PEMS-om u uporabi motora ugrađenih u necestovne pokretne strojeve za svaki ispitani motor.”;
            
            
               (5)Dodatak 5. ispravlja se kako slijedi:
            
            
               (a)točka 2.2.1. zamjenjuje se sljedećim:
            
            
               „2.2.1.Izračuni specifičnih efektivnih emisija plinovitih onečišćujućih tvari
            
            
               Specifične efektivne emisije plinovitih onečišćujućih tvari egas (g/kWh) moraju se izračunati za svaki prozor za izračun srednje vrijednosti i svaku plinovitu onečišćujuću tvar na sljedeći način: 
            
            
            
               pri čemu je:
            
            
               –mi masena emisija plinovite onečišćujuće tvari tijekom i-tog prozora za izračun srednje vrijednosti u g/prozor za izračun srednje vrijednosti
            
            
               –
                   rad motora tijekom i-tog prozora za izračun srednje vrijednosti u kWh”;
            
            
               (b)točka 2.2.3. zamjenjuje se sljedećim:
            
            
               „2.2.3.Izračuni faktora sukladnosti
            
            
               Faktori sukladnosti moraju se izračunati za svaki pojedini valjani prozor za izračun srednje vrijednosti i za svaku plinovitu onečišćujuću tvar na sljedeći način: 
            
            
               
                  
            
            
               pri čemu je:
            
            
               –egas specifična efektivna emisija plinovite onečišćujuće tvari u g/kWh
            
            
               –L primjenjiva granična vrijednost u g/kWh”;
            
            
               (c)u točki 2.3. u legendi uz prvu jednadžbu redci koji se odnose na 
                   i 
                   zamjenjuju se sljedećim:
            
            
               „– 
                   masa CO2 izmjerena između početka ispitivanja i vremena tj,i u g
            
            
               – 
                   masa CO2 određena za NRTC u g”;
            
         
         
            
               (d)u točki 2.3.1. u legendi uz jednadžbu redak koji se odnosi na 
                   zamjenjuje se sljedećim:
            
            
               „– 
                  
                     najveća neto snaga, kako je definirana u članku 3. stavku 28. Uredbe (EU) 2016/1628”;
            
            
               (e)točka 2.3.2. zamjenjuje se sljedećim:
            
            
               „2.3.2.Izračuni faktora sukladnosti
            
            
               Faktori sukladnosti moraju se izračunati za svaki pojedini prozor za izračun srednje vrijednosti i za svaku onečišćujuću tvar na sljedeći način:
            
            
               
                  
            
            
               pri čemu je 
               
                   (uporabni omjer) i 
            
            
               
                   (certifikacijski omjer)
            
            
               pri čemu je: 
            
            
               –mi masena emisija plinovite onečišćujuće tvari tijekom i-tog prozora za izračun srednje vrijednosti u g/prozor za izračun srednje vrijednosti
            
            
               –
                   masa CO2 tijekom i-tog prozora za izračun srednje vrijednosti u g
            
            
               –
                   masa motornog CO2 određena za NRTC u g
            
            
               –
                   masena emisija plinovite onečišćujuće tvari koja odgovara primjenjivoj graničnoj vrijednosti za NRTC u g”;
            
            
               (6)u Dodatku 8. točka 2.8. zamjenjuje se sljedećim:
            
            
               „2.8. Ukupni radni obujam motora [cm3]”.